ทวงสัญญาแบงก์ลดค่าต๋งโอนเงิน
ธปท.ทวงสัญญาแบงก์ลดค่าต๋งถอนและโอนเงินผ่านเอทีเอ็มข้ามธนาคารและข้ามเขตภายในสิ้นเดือนนี้
9 ส.ค. 2554

ธปท.ทวงสัญญาแบงก์ลดค่าต๋งถอนและโอนเงินผ่านเอทีเอ็มข้ามธนาคารและข้ามเขตภายในสิ้นเดือนนี้
นางสุชาดา กิระกุล รองผู้ว่าการด้านบริหาร ธนาคารแห่งประเทศไทย (ธปท.) เปิดเผยว่า ภายในเดือน มิ.ย.นี้ ธนาคารพาณิชย์จะต้องลดค่าธรรมเนียมการถอนเงินและสอบถามยอดผ่านเอทีเอ็ม ฟรี 4 ครั้ง และครั้งที่ 5 เป็นต้นไปคิดค่าธรรมเนียมครั้งละ 10 บาท เหมือนกันทั่วประเทศ จากเดิมที่เขต กทม. และปริมณฑลให้บริการฟรี 4 ครั้งแรกของเดือน ครั้งที่ 5 คิดครั้งละ 5 บาท ต่างจังหวัดคิด 2025 บาทต่อครั้ง
นอกจากนี้ จะต้องลดค่าธรรมเนียมการถอนเงินต่างธนาคารและข้ามเขตพื้นที่ ที่ปัจจุบันธนาคารส่วนใหญ่จะคิดอัตราหมื่นละ 10 บาท หรือขั้นต่ำ 20-25 บาทต่อครั้ง หมื่นต่อไปคิดเพิ่มครั้งละ 5 บาท จะเปลี่ยนเป็นคิดแค่ 20 บาทต่อรายการ โดยไม่จำกัดวงเงินการโอน 
นางสุชาดา กล่าวว่า ระหว่างนี้ ธปท.จะยังไม่ดำเนินการอะไรเพิ่มเติมจนกว่าจะถึงกำหนดที่ตกลงกันไว้ หากธนาคารพาณิชย์ยังไม่ดำเนินการใดๆ ตามที่ได้ตกลงไว้กับ ธปท. ก็ค่อยพิจารณาว่าจะจัดการอย่างใดอย่างหนึ่งต่อไป เพื่อดูแลการคิดค่าบริการธนาคารผ่านอิเล็กทรอนิกส์ให้เหมาะสมจูงใจประชาชนผู้บริโภคหันมาใช้ บริการและให้ระบบเป็นที่ยอมรับและเชื่อถือมากขึ้น
รองผู้ว่าการ ธปท. เชื่อว่า ธนาคารพาณิชย์น่าจะดำเนินการได้ตามกำหนด ไม่น่ามีปัญหา ซึ่งคงมีผลให้เงินรายได้ค่าธรรมเนียมของระบบธนาคารลดลงไปอีกระดับหนึ่ง โดย ธปท.จะทยอยเดินหน้าปรับลดค่าธรรมเนียมให้เหมาะสมต่อไปตามนโยบายที่วางไว้อย่างต่อเนื่อง